DYRC

Kasaysayan 
Itinatag ang himpilang ito noong 1929 bilang bilang KZRC. Ang kauna-unahang himpilan sa lungsod at lalawigan ng Cebu, nasa pagmamay-ari ito ng Radio Corporation of the Philippines. Ginamit ito bilang riley ng KZRM na nakabase sa Manila sa loob ng ilang buwan na may lakas ng 1 kW sa isang hindi matagumpay na eksperimento. Noong 1931, nung nagsara ang RCP, ibinenta ang mga himpilan nito sa Erlanger at Galinger.

Noong 1940, pagkatapos nung bilhin ng HE Heacock Co. ni Samuel Gaches (na pag-aari din ng KZRH na nakabase sa Maynila) ang himpilang ito, bumalik ito sa ere. Sumahimpapawid ito mula sa itaas na palapag ng Gotiaoco Building (na pag-aari ng Chinese trader na si Pedro Gotiaoco) na meron ding sangay ng Heacock's. Ito ay ang tanging komersyal na himpilan sa lungsod, ngunit hindi ito nagtagal dahil ginamit ito bilang tagapagsalita ng kilusang gerilya nung panahon ng Ikalawang Digmaang Pandaigdig.

Binili muli ni Isaac Beck ang himpilang ito. Pagkatapos ng digmaan, binenta niya ulit ito sa pamilya Elizalde na nagmamay-ari ng Manila Broadcasting Company (MBC). Kalaunan, noong Setyembre 21, 1947, inilunsad muli ang himpilang ito bilang DYRC sa ilalim ng isang sangay ng MBC ng Cebu Broadcasting Company.

Hindi nagtagal at ito ang pinakapinakikinggan na himpilan sa lungsod, binansagan ito "The Voice of Cebu". Nagkaroon ng DYRC ang kauna-unahang babaeng voice announcer nito na si Ginny Peralta Vamenta.

Kabilang sa mga kilalang personalidad ng DYRC ay sina Nene Pimentel, Antonio Cuenco, Pilita Corrales,Angelo Castro Sr., Inday Nita Cortez Daluz, Arch. Angel Lagdameo at Jane Paredes, at sina Vamenta at Henry Halasan bilang tagapagbalita sa primetime.Memoirs of Ginny, one of the first woman broadcaster in Cebu

Noong Setyembre 11, 1972, nawala ito sa ere, kasama ang DYBU, nung naideklara ni Pangulong Marcos ang batas militar.

Noong 1973, bumalik ito sa ere sa ilalim ng bagong pamamahala Sunshine City, isang rehiyonal na bersyon ng DWIZ. Noong 1978, lumipat ang talapihitang ito sa 963 kHz. Noong 1991, naging Radyo Balita ito matapos mabuwag ang Sunshine City, lalo na't binili ng Aliw Broadcasting Corpration ang DWIZ. Nung panahong yan, lumipat muli ang talapihitang ito sa sa 648 kHz.

Noong Enero 4, 1999, kinuha ng Padayon Pilipino Media Consultancy Services Inc. ang pamamahala ng himpilang ito at pinalitan ang call letters nito sa DYXR. Dito nagsimula ang Aksyon Radyo. Nung panahong yan, nasa Brgy. Tangke, Talisay, Cebu ang tahanan nito.Cebu’s oldest radio station signs on again after 11 years of silence Noong Agosto 2010, nawala ito sa ere.

Noong Setyembre 21, 2010, kinuha ng BisaLog Broadcasting (pag-aari nina Rhina Seco, Niño Padilla at Ed Montilla) ang pamamahala ng himpilang ito at binalik ito sa ere sa ilalim ng orihinal nitong call letters na DYRC bilang bahagi ng ika-70 anibersaryo nito. Lumipat ito sa Unit 301 Doña Luisa Building sa Fuente Osmeña. Kasabay nito, inilunsad ng DYRC ang "Dangpanan", ang lokal na bersyon ng "Operation Tulong" ng DZRH.DyRC back on air beginning todayManila Broadcasting Company brings back Cebu's oldest radio station

Sa pagtatapos ng kanonisasyon ni Pedro Calungsod noong 2012, pansamantalang tinagurian ang DYRC bilang Radyo Calungsod.Advocacy and musicRadio anchor shot dead in Cebu City

Noong Mayo 2018, kinuha ng Manila Broadcasting Company at RJR Media Solutions ang operasyon ng DYRC. Kamakailan lamang, lumipat ito sa kasalukuyan nitong tahanan sa GD Uyfang Building.

 Mga sanggunian 

Kategorya:Mga himpilang panradyo sa Kalakhang Cebu